Lauantaisauna oli kuumana – Kärpät voitti Kouvolassa 17 vuoden tauon jälkeen

Kärpät kaatoi KooKoon jatkoajalla kuumassa ottelussa.

KooKoo–Kärpät 3–4 ja. (0–1, 1–1, 2–1, 0–1)

Kouvolassa nähtiin lauantaina jo kauden kahdeksas jatkoaika, kun sarjataulukon piikkipaikalla liitävä Kärpät vieraili Kymenlaaksossa. Kärpät oli parempi, ja se on voittanut jo yhdeksän ottelua peräjälkeen. Voittomaalin 4–3:een iski jatkoajalla Ville Leskinen.

– Epäselväksi ei jäänyt, etteivätkö molemmat joukkueet saaneet lyötyä kaikkensa peliin. Hieno voitto tämä oli, koska Kärpät oli kuulemma voittanut Kouvolassa sarjapelin viimeksi 17 vuotta sitten, sanoi Kärppien päävalmentaja Mikko Manner.

Kärpät johti ottelua toisen erän lopulla tukevasti Jari Sailion ja Nicklas Lasun maaleilla ja vielä uudelleenkin 600. runkosarjaotteluaan pelanneen Jyri Junnilan päätöserän osumalla.

KooKoon nostivat pistetaisteluun maaleillaan Anrei Hakulinen, Arttu Pelli ja päätöserän lopulla tasoittanut Michael Keränen.

– Olihan äärettömän kova ilta. Pääsimme todella lähelle Kärppien päänahan ottamista, tuumi KooKoon päävalmentaja Tuomas Tuokkola.

Ottelussa heiluivat myös nyrkit, kun Siim Liivik ja Miska Humaloja selvittelivät välejään toisen erän lopulla.

Ottelun huippuhetket artikkelin pääkuvana olevalla videolla.

Lasse Kukkosen haastattelu alla.